વડાપ્રધાન મોદીની આર્થિક નીતિ સામે પ્રશ્નાર્થ કરતાં તેમણે આકરા શબ્દોમાં કહ્યું હતું કે, વર્ષ 2014 બાદ દેશનું અર્થતંત્ર ધીમું પડયું છે. યુપીએનાં શાસનનાં 7.8 ટકાનો ગ્રોથ રેટ હતો જે મોદી સરકારમાં ઘટીને છ ટકાની અંદર આવી ગયો હતો. તેમણે ઉમેર્યુ હતું કે, વડાપ્રધાન મોદી એવું કહે છે કે, હું ગુજરાતીઓને નફરત કરું છું. પરંત આ સત્યથી તદ્ન વેગળું છે. મારા દિલમાં ગુજરાતીઓ માટે અનોખું સ્થાન છે. સરદાર પટેલને યાદ કરતાં તેમણે કહ્યું હતું કે, દેશની આઝાદીમાં અને અખંડ ભારતનાં નિર્માણમાં સરદાર પટેલની ભૂમિકા મહત્વની છે. જે દેશનાં દરેક નાગરિકે ગર્વ લેવા જેવી બાબત છે.